د جوزجان نماینده ګۍ ریاست کې د ١٧ تنو اړمنو سوالګرو سره ٧٦٠٠٠ افغانۍ نغدې مرسته تر سره سول! نن سه شنبې د ١٤٤٥س. کال د جمادی الاخره میاشتې ٦ مه نېټه د جوزجان نماینده ګۍ د ریس صیب تر څارنې لاندی د ولایت د مقام د استازی او یادې نماینده ګۍ د یو شمېر کارمندانو او رضاکارانو په شتون کې ١٧ له مخکې نه ثبت او پېژندل سوو اړمنو سوالګرو کورنیوته ټولټال ٧٦٠٠٠ افغانۍ وویشل سوې ، چې له جملې یې ٢ کورنیوته چې د کورغړې یې یو یو کس وو ، هرې کورنۍ ته ٢٠٠٠ افغانۍ ، ٣ کورنیوته چې د کورنۍ غړې یې دوه دوه کسه وو ، هرې کورنۍ ته ٤٠٠٠ افغانۍ او ١٢ کورنیوته چې د کورنۍ غړې یې له درو کسانو ډېر وو ، هرې کورنۍ ته ٥٠٠٠ افغانۍ ورکړل سوې ، همداراز د نشراتو د مدیر له لوری ګډونوالوته سره میاشت ور وپېژندل سول او له سوالګرۍ څخه د مخنوی په اړه هم لازمې سپارښتنې ورته وسوې. درنښت. د جوزجان د نشراتو مدیریت.